Na osnovu plana i programa školovanja kadrova

Alpinistički odsek Beograda "Dr Rastko Stojanović" organizuje:

**POČETNI LETNJI ALPINISTIČKI TEČAJ**

**od 15. juna do 7. jula 2020. godine**

Na tečaj se možete prijaviti do **14. juna 2020. godine** [popunjavanjem](http://aob.org.rs/prijava.php%22%20%5Ct%20%22_blank)**[>>online prijave<<](http://aob.org.rs/prijava.php%22%20%5Ct%20%22_blank)**

**Povodom obeležavanja 70 godina od osnivanja,**

**Alpinistički odsek Beograda - najstarija alpinistička organizacija u zemlji - finansiraće troškove pohađanja tečaja za jednog polaznika.**

Kandidat(kinja) za stipendiju treba da:

* bude mlađi(a) od 30 godina,
* da ima popetih najmanje 10 spotskih smerova i
* da ubedi komisiju koja odlučuje o dodeli stipendije da je baš on/ona osoba koja treba da je dobije, kratkim video materijalom (30 sekundi) ili u pisanoj formi (do 350 reči).

**Tečaj se može platiti u ratama, u dinarskoj protivvrednosti na dan uplate.**

**Cena tečaja je:**

* **150 evra,**
* **a za studente do 25 godina starosti 100 evra.**

**Teorijska predavanja** su 2 do 3 puta nedeljno, od 18 do 20 časova i moći će da se prate neposredno ili putem interneta. Predavanja obuhvataju:

* Letnja alpinistička oprema – vrste i upoznavanje (2 časa)
* Čvorologija (2 časa)
* Logistika uspona (2 časa)
* Opasnosti u planini (2 časa)
* Faktor pada (1 čas)
* Šematski prikazi uspona (1 čas)
* Prva pomoć (2 časa)
* Istorijat, počeci nastanka planinarstva i alpinizma (1 čas)
* Etika (1 čas)

**Praktičan deo** obuke odvija se na vežbalištu u Beogradu (jedan vikend) i u Gornjačkoj klisuri ili na nekom drugom penjalištu (dva vikenda) i obuhvata:

* Funkcionisanje naveze (2 časa)
* Tehnika slobodnog penjanja (2 časa)
* Postavljanje opreme (1 čas)
* Osiguravališta (2 časa)
* Spuštanje niz uže – abzajl (4 časa)
* Praktično penjanje (8 časova)
* Samospašavanje (4 časa)
* Vežbe padova i dinamičkih udara – simulacija (5 časova)
* Usponi u stenama do 200m visine – minimalno 2 smera (16 časova)

Za pohađanje početnog alpinističkog tečaja polaznik mora da ispunjava sledeće uslove:

* da je član planinarske organizacije,
* da je fizički i psihički zdrav,
* da ima navršenih 16 godina života (za polaznike od 16 do 18 godina starosti neophodna je pisana saglasnost roditelja).

AOB obezbeđuje svu potrebnu tehničku opremu i priručnik za teorijski deo obuke. Polaznici tečaja sami snose troškove prevoza i ishrane na terenu.

 **NAPOMENA: na sastanak prijavljenih potrebno je doneti studentski indeks na uvid, a pod studentima se podrazumevaju oni koji su overili semestar.**

Sastanak svih prijavljenih je u **ponedeljak, 15. juna, u 19 časova u prostorijama Alpinističkog odseka Beograda, Tadeuša Košćuška 70.** **Maksimalan broj polaznika tečaja je 16 osoba. Odluku o prijemu na kurs i konačnom sastavu učesnika donose instruktori.**
Ispit iz teorijskog dela je najkasnije 2 nedelje po završetku kursa, a praktični deo polaže se tokom kursa na nekom od vežbališta u Srbiji.

Ukoliko imate pitanja, pišite nam na: aob@aob.org.rs ili dođite na sastanak Odseka četvrtkom od 20:30 časova.

**Za AO Beograda / Vođa tečaja
Alp. instruktor: Stevan Obradović**